
	[bookmark: nev]BOKODI ÁBEL
abelbokodi@gmail.com
Gépészmérnök
BSc, 6. félév
Óbudai Egyetem
Bánki Donát Gépész és Biztonságtechnikai Mérnöki Kar
	
[bookmark: _GoBack]






Témavezető:
	Prof. Dr.  Szabó József Zoltán
egyetemi docens, OE BGK




Elektrohidraulikusan vezérelt szelep működtetés megvalósíthatóságának elemzése

Kulcsszavak: szelepvezérlés, elektrohidraulika
Az belsőégésű motorfejlesztés során a töltetcsere folyamata kihívást jelent. Az egyre
szigorúbb környezetvédelmi előírások és a gazdasági hatékonyság igényei miatt egyre
gyorsabb és pontosabb működést kell biztosítani. Ezeknek az elvárásoknak csak az
anyagok, gyártási technológiák és konstrukciós innovációk folyamatos fejlődése révén lehet
megfelelni. Az előírt precíz nagy sebességű mozgatást elektronikus vagy hidraulikus
komponensek teszik lehetővé, és a digitalizáció térnyerése számos minőségi ugrást
eredményezett a motorvezérlésben.
Ugyanakkor a töltetcsere mechanizmusának fejlesztése még nem érte el a kívánt szintet.
Bár léteznek digitálisan vezérelt elektronikus módosító megoldások, a főtengely-
függetlenített töltetcsere még mindig fejlesztés alatt áll. Az elektrohidraulikusan vezérelt
változó szelepvezérlés megoldást kínál erre a problémára. Ennek során a vezérmű tengely
nem közvetlenül mozgatja a szelepet, hanem egy munkahengerben létrehozott nyomás teszi
lehetővé annak mozgatását. A motor szívó és kipufogó szelep nyitását egy hidraulikus
szelep szabályozza az olajnyomás változtatásával, az olaj kieresztésével. A TDK dolgozat a
szelepek egyedi szabályzásának megvalósíthatóságát elemzi.
Ez a megoldás lehetővé teszi a kipufogó- és szívószelepek egyedi vezérlését, lehetőséget
adva arra, hogy szabályozzuk a szelepnyitás idejét, növeljük vagy csökkentsük azt, illetve
időben eltoljuk. Az eljárás lehetővé teszi az optimális töltetcsere biztosítását minden
üzemállapotban. Ez javíthatja a maximális teljesítményt és csökkentheti a károsanyag
kibocsátást. Bár a közúti közlekedés egyre inkább az elektromos járművek felé mozdul el, a
tehergépjárművek esetében továbbra is előnyben részesítik a belsőégésű motorokat. Ezen
nagy térfogatú belsőégésű motorok károsanyag kibocsátásának csökkentésére lehetne
használni az elektrohidraulikus vezérlést.



